Derek Prince'i teenistus Prohvetliku ilmutuse selgroog 1/2
Tahan minna tagasi eelmise sõnumi kirjakoha juurde.
Selle õpetuse nimi on "Prohvetliku ilmutuse selgroog",
selgitan varsti, mis ma selle all mõtlen.
Teeme lahti 5. Moosese 18:18-19, kus Mooses edastab Iisraeli rahvale
sõnumi Jumalalt.
"Ma äratan neile ühe prohveti nende vendade keskelt, niisuguse nagu sina,
ja ma panen oma sõnad ta suhu ja ta räägib neile kõik, mis mina teda käsin.
Ja kes ei kuula mu sõnu, mida ta räägib minu nimel, sellelt nõuan mina ise aru."
Kõik Uue testamendi autorid kinnitavad, et see ettekuulutatud
prohvet on Jeesus naatsaretlane.
Peetruse tsiteering on isegi veidi karmim, ta ütleb:
"Aga iga inimene, kes seda Prohvetit ei kuula, kaotatakse rahva seast ära."
Seega kui Jeesus on see prohvet, nagu Uus testament tõestab,
siis Jumala Sõna paneb meie peale suure vastutuse Teda kuulata.
Kuulata kui prohvetit, mitte ainult kui õpetajat,
päästjat või karjast.
Tema on suurim kõigist Iisraeli suurtest prohvetitest.
Temas said prohveteeringud täidetud.
Seepärast me peame Teda kuulda võtma, nagu Peetrus ütles.
Me peame tähele panema prohveteeringuid,
otsekui valgust pimedas paigas.
Jeesuse maapealse prohvetliku teenistuse haripunkt oli
Jeesuse jutlus Õlimäel.
Jeesus pidas selle jutluse Õlimäel vähem kui nädal aega enne oma
kannatusi Jeruusalemmas.
Püha Vaim pidas seda jutlust niivõrd tähtsaks, et meil on
selle kohta kolm märget.
Matteuse 24, Markuse 13, Luuka 21.
Kõik nad erinevad üksteisest veidi.
See on umbes sama, kui minu jutluse filmimine kolme erineva kaameraga.
Iga kaamera filmib veidi erineva nurga alt, aga kõik nad edastavad
sama sõnumit.
Nimetan seda jutlust Piibli prohveteeringute selgrooks.
Kasutan metafoori, et panna teid mõistma.
Kui keegi paneks meie ette kõik skeleti luud ja peaksime
need õigesti kokku panema, mis osast peaksime alustama?
Mis osa see oleks? Selgroog.
Kui selgroog on paigas, on väga lihtne paigaldada
pealuu, jäsemete luud ja kõik ülejäänud.
Aga kui alustad vasakust käest, satud segadusse.
Arvan, et sellepärast inimestel on raskuseid Piibli prohveteeringutega.
Nad alustavad mingist suvalisest kirjakohast, aga see ei tööta nii.
Alustan täna sellest, mis on minu arvates selgroog.
See on Jeesuse jutlus Õlimäel. Ta jutlustas oma jüngritele,
mitte rahvahulgale. See on jutlus ka jüngritele tänapäeval.
Iga Jeesuse jünger peab hästi tähele panema seda sõnumit.
Loeme peamiselt Matteuse 24. peatükki. Hiljem vaatame korraks ka Luuka 21.
Soovitan teil kõigil leida aega kõigi kolme versiooni uurimiseks.
Alustame Matteuse 24. peatükiga. Loen selle peatüki esimese osa ette.
Mulle meeldib läbida Piiblit salm-salmilt. Mul võiks olla
selle jaoks rohkem aega. Vaatame selle kirjakoha läbi salm-salmilt.
Mt 24:1-2: "Ja Jeesus tuli pühakojast välja ja läks edasi. Ja ta jüngrid
astusid tema juurde talle pühakoja hooneid näitama."
Peate mõistma, et tempel oli alles renoveeritud kuningas Heroodese
poolt ja seda peeti üheks iidse maailma imeks.
Juudi rahvas tundis selle üle uhkust. See sümboliseeris nende rahva
erilist suhet Jumalaga.
Ükskõik, kas nad olid ranged variserid või lihtrahva juudid, tempel oli nende
ülistuse süda ja hing. Nad olid selle üle uhked.
Nad mõtlesid, et Jeesus ei pööranud piisavalt palju tähelepanu hoonele
ja tegid talle veel ühe ringkäigu. Kas oled näinud neid kivisid?
Paljud rikkad juudid olid annetanud raha templi ehitamiseks.
Kui juudid tol ajal olid üldse tänapäeva juutide moodi,
nad kindlasti lasid oma nimed üles kirjutada.
Kui lähete Jeruusalemmas vaatamisväärsusi vaatama,
need kõik on annetuste varal renoveeritud ja igas kohas on
nimekiri inimestest, kes annetasid.
Midagi siis juudi ajaloost.
Jeesuse reaktsioon pani jüngrid imestama.
Miski muu ei oleks saanud neid sama palju häirida.
"Jeesus hakkas rääkima ja ütles neile: "Eks te näe seda kõike?
Tõesti, ma ütlen teile, ei jäeta siin kivi kivi peale,
mida maha ei kistaks!"
Vaip nende jalge alt tõmmati ära. Meie tempel, elu keskus,
variseb maha.
Nad ei vastanud kohe midagi. Nad ootasid võimalust Jeesusega
isiklikult rääkida.
Ma toon midagi välja. Jumalale ei avalda muljet religioossed hooned.
Kui need just ei täida Tema eesmärke.
Arvan, et kirikud kasutavad liiga palju raha ilusate hoonete ehitamiseks.
Suurel osal neist on tolleaegse templiga sarnane saatus.
Vajame hooneid, aga me ei vaja erakordselt kalleid ja ilusaid hooneid.
USA-s on kirikuid, mille ehitamine on läinud maksma vähemalt 30 miljonit.
Jeesus kõndis koos jüngritega templist välja, mööda Õlimäge üles.
Nad arvatavasti puhkasid Õlimäe nõlval.
Suudan seda hästi ette kujutada, sest teenisin Inglismaa sõjaväe
teenistuses Õlimäel.
Templi piirkonnast on õlimägi umbes 15-minutilise jalutuskäigu
kaugusel. Õlimäelt on imeline vaade Jeruusalemmale, eriti templialale.
Jüngrid ja Jeesus puhkavad Õlimäe nõlval. Jüngrid ei suuda
ära oodata võimalust Jeesuselt selgitust paluda.
Nad on kindlad, et kui tempel hävitatakse, see peab kindlasti
tähistama ajastu lõppu. Nad ei suutnud ette kujutada aega
peale templi hävingut.
Nad panevad kaks küsimust kokku.
Loeme nüüd edasi.
Mt 24:3: "Aga kui Jeesus istus Õlimäel, astusid jüngrid ta
juurde ja küsisid omavahel olles: "Ütle meile, millal see kõik tuleb
ja mis on sinu tulemise ja selle ajastu lõpu tunnustäht?"
Nende jaoks templi häving tähendas ajastu lõppu.
Nad küsisid kaks suurt küsimust. Esiteks, mis tähistab templi hävingut.
Teiseks, mis on Jeesuse teise tulemise tunnuseks.
Aga nad ei küsinud tunnustähtede, vaid ühe kindla tunnustähe kohta.
Jeesus vastab oma jutluses mõlemale küsimusele.
Matteuse evangeeliumis Ta vastab peamiselt küsimusele:
Mis on Sinu tulemise tunnustäht?
Luuka evangeeliumis vastab Ta küsimusele:
Mis on templi hävingu tunnuseks?
Jätkame Matteuse lugemist, seega vaatame kõigepealt
teise küsimuse vastust. Mis on Sinu tulemise tunnustäht?
Mis on kindel märk sellest, et Sa oled pea tagasi tulemas?
Kõigepealt Jeesus hoiatab eksituse eest. Peaaegu iga Piibli kirjakoht,
kus räägitakse ajastu lõpust, hoiatab mingil viisil eksituse eest.
Usun, et selle aja kristlaste kõige suurem hirm on eksitus.
Ma ei usu, et keegi meist on selle ohu eest kaitstud.
Ma ei pea ennast immuunseks. Palvetame Ruthiga jätkuvalt,
et Jumal hoiaks meid eksituse eest.
Mõned aastad tagasi paastusin ja lugesin Pauluse sõnu 1 Kr 7:25.
Ta ütles: "Ma annan nõu nagu see, kes on saanud usaldatavaks
Issanda halastuse kaudu." Mulle sai nii hästi selgeks,
et ainult Issanda halastuse läbi saame olla usaldusväärsed.
Meil Ruthiga ei möödu ühtki nädalat, mil me ei paluks eriliselt nende
kahe asja pärast.
Viis, mida kurat kasutab, eksituse sisse toomiseks, on uhkus.
Ma ei usu, et ükski kristlane, kes püsib alandlikuna, langeb.
Kui muutume uhketeks ja arvame, et meil on kõik vastused,
oleme väga lähedal eksitusele.
Tahan teid kõiki hoiatada. Oleme alandlikud Issanda ees.
Ärme kujutame ette, et me teame kõike.
Mõistame oma sõltumist Jumalast.
Matteuse 24:4-5: "Ja Jeesus vastas neile: "Vaadake, et keegi
teid ei eksitaks! Sest paljud tulevad minu nime all, öeldes:
"Mina olen Kristus!"
Edaspidi kasutan sõna "Messias", mis tähendab heebrea keeles Kristust.
Messial on suurem tähendus selles kontekstis.
"Sest paljud tulevad minu nime all, öeldes: "Mina olen Kristus!"
ja eksitavad paljusid."
Jeesus on tõeline prohvet.
Juudi entsüklopeedias leidub peale Jeesust 40 valemessiat,
kes tulid juudi rahva juurde ja eksitasid mõndasid neist.
Üks kõige kuulsamatest oli Bar Kokhba, kes juhtis Rooma
ülestõusu 132 pKr.
Üks oli Sabbatai Zevi aastal 166, kes väitis olevat Messias.
Lõpuks pöördus ta islami juurde.
Üks oli Kreeta Mooses, aastal 5 pKr. Ta väitis end olevat Messias ja
juhtis sadu juute merre kohtuma Messiaga ning nad kõik uppusid.
Jeesusel oli õigus, kui ta ütles, et paljud tulevad Tema nimel,
öeldes: "Mina olen Messias!"
Paljud on ilmunud ka tänapäeval. Elame Ruthiga Jeruusalemmas.
Eelnenud suvel ilmusid ilusad plakatid Jeruusalemma tänavatele,
kus kirjutati, et Messias ilmub Õlimäele pühapäeva hommikul.
Ma ei tea, kes need sinna pani.
Ma ei usu, et väga paljud läksid temaga kohtuma.
Isegi meedia ei vaevunud kohale tulema.
Nüüd Jeesus jätkab küsimustele vastamist.
Mt 24:6: "Aga kui te kuulete sõdadest ja sõjasõnumeid, siis vaadake,
et te ei ehmu, sest see kõik peab sündima, kuid veel ei ole lõpp käes."
See on ajaperiood täis sõdu ja lahinguid. Arvan, et ei ole
möödunud ühtegi sajandit või isegi aastakümmet,
mille jooksul maailmas poleks olnud sõdu.
Peale Teist Maailmasõda on maailmas olnud ligi 50 sõda.
Aga Jeesus ütles, et ainult see ei ole veel kõige suurem tunnus.
See toimub pidevalt ümberringi.
Järgmised salmid on üliolulised.
Mt 24:7-8: "Sest rahvas tõuseb rahva vastu ja kuningriik kuningriigi
vastu ja on näljahädasid ja paiguti on maavärinaid."
Ma ei palunud teil kaasa lugeda, aga tore, et seda tegite.
Salm 8: "See kõik on aga sünnitusvalude algus."
Just nimelt sünnitusvalude algus.
Salm 7 kirjeldab seda, mida Issand nimetab sünnitusvalude alguseks.
Mida tähendab sündida? Sünnitusvalule järgneb sünd.
Mis sünnib sünnitusvalu tagajärjel?
Jumala kuningriik rajatakse maa peale ja Jeesus saab seda valitsema.
Vaatame ühte salmi Matteuse 19. peatükist. Matteuse 19:28.
"Aga Jeesus ütles neile: "Tõesti, ma ütlen teile, kes olete
mulle järgnenud, uuestisündimises, kui Inimese Poeg istub oma
kirkuse troonile, istute ka teie kaheteistkümnele troonile Iisraeli
kaheteistkümne suguharu üle kohut mõistma."
"Kui Inimese Poeg istub oma kirkuse troonile."
Ehk siis kui Jumala kuningriik on rajatud maa peale.
Ta ütleb, et see saab juhtuma uuestisündimises. Mis see tähendab?
Me räägime kristlaste uuestisünnist, kuid siin Jeesus ei mõtle ühe indiviidi,
vaid kogu maa uuestisündi.
Huvitav asi Jumala kuningriigi puhul on, et see saab ilmsiks läbi sünnituse.
Sa ei saa seda organiseerida või planeerida.
Jeesus ütles: Keegi ei saa kuningriiki, kui ta pole uuesti sündinud.
Maa ei saa tundma Jumala kuningriiki, enne kui toimub uuestisündimine.
Ja siis, istub Jeesus oma troonil, jüngrid tema kõrval troonidel.
Läbi sünnitusvalude rajatakse Jumala kuningriik maa peale.
See tuleb läbi sünnituse.
Lähme tagasi Matteuse 24. juurde. Mis on sünnitusvalude algus?
Mt 24:7: "Sest rahvas tõuseb rahva vastu ja kuningriik kuningriigi vastu."
See erineb sõdadest ja sõjasõnumitest. Sõdu on peetud läbi aegade,
aga need sõjad süvenevad suurte rahvusvaheliste konfliktideni.
Rahvas rahva vastu ja kuningriik kuningriigi vastu.
Fraas, mida me ei kasutanud enne 20. sajandit, on Maailmasõda.
Sel sajandil on meil olnud kaks Maailmasõda.
Usun, et seda Jeesus mõtles.
See on mu isiklik arvamus. Esimene Maailmasõda oli
märkimisväärne sünnitusvalude algus. Sellest saati maailm ei ole päris
taastunud. See on läbinud kriisi kriisi järel,
iga järgnev kriis on eelnevast veidi tõsisem.
Peate ise järele mõtlema, kas mul võib olla õigus.
Suured Maailmasõjad tähistavad sünnitusvalude algust.
Koos nendega tulevad näljahädad ja maavärinad erinevates paikades.
Kui Maailmasõjad, näljahädad ja maavärinad esinevad
suurel määral ühel ja samal ajaperioodil,
see on sünnitusvalude algus.
Mugavuse mõttes vaatame Luuka 21. peatükki.
Luuka 21:11: "Tuleb suuri maavärinaid ning kohati näljahäda ja katku ning
hirmsaid ja suuri tunnustähti taevast."
Jeesus räägib maavärinatest, näljahädast, katkudest ja
lisab veel suured tunnustähed taevast. Usun, et see on sama
ajaperioodi lõpufaasi osa.
Põhimõtteliselt need kõik leiavad aset sel sajandil.
Esimest korda ühe sajandi jooksul peetakse kaks Maailmasõda.
Varem ei oleks see võimalik olnud, kuna kommunikatsioon ei olnud
piisavalt välja arenenud. Maavärinate arv järjest kasvab.
Sel ajaperioodil on eriti palju haigusepideemiaid.
AIDS on äärmiselt levinud.
Aafrika on AIDS-i pärast suurtes jamades.
Näljahädad.
Üks neljandik 1-5-aastastest lastest sureb iga nädal nälja kätte.
13 miljonit last. Arvatavasti 40-50 miljonit inimest sureb
igal aastal naljahäda tõttu. Peamiselt Aafrikas,
kuid ka paljudes teistes riikides.
Lähme tagasi Matteuse 24. peatüki juurde.
Salm 8: "See kõik on aga sünnitusvalude algus."
Järgmisena usun, et ta räägib kasvavatest sünnitusvaludest.
Rõhutan sõna "siis" salmi alguses.
"Siis antakse teid ahistusse ja teid tapetakse ja te saate
kõigi rahvaste vihaaluseks minu nime pärast."
See on tõesti sünnitusvalu. Kellest ta räägib?
Jah, meist.
Usun, et paljud kristlased loevad seda kirjakohta rõõmsalt ja
ei saa aru, et see on hoiatus meile. Kõik rahvad hakkavad vihkama meid.
Meie riigis ei pruugi see veel reaalne olla, aga kõikjal mujal
maailmas leiab see juba aset. Eriti suure rahvaarvuga Hiinas.
Salm 10: "Ja siis pahandavad paljud ja reedavad üksteist
ja vihkavad üksteist."
Kes on "paljud"?
Kristlased.
Mis see tähendab? Nad loobuvad oma usust ja ei suuda pingele
vastu pidada. Selleks, et ennast päästa, reedavad nad oma kaasusklikke.
Nõukogude Liidus see leidis aset, samuti Hiinas.
Salm 11: "Ja palju valeprohveteid tõuseb ja need eksitavad paljusid."
Valeprohvetid loovad kultuseid.
Meie sajandil on välja ilmunud vähemalt 10 000 erinevat kultust.
See statistika on väga usaldusväärne.
Salm 12: "Ja kui ülekohus võtab võimust, jahtub paljude armastus."
Jällegi mõeldakse kristlaseid.
Siin kasutatakse armastuse kohta sõna "agape".
Need kristlased, kes ei ole vaimselt eraldunud maailmast,
kaotavad oma esimese armastuse.
Kui paljud on täheldanud märkimisväärset seadusetuse kasvu?
Tõstan oma käe nii Inglismaa kui ka Ameerika poolt.
See suur seadusetuse kultuur ohustab kristlaseid kaotama
oma esimese armastuse.
Kui me ei ole eraldatud maailmast.
Salm 13: "Aga kes peab vastu lõpuni, see pääseb."
Kes päästetakse? See, kes peab vastu lõpuni.
Kui oled andnud oma elu Kristusele, oled päästetud.
Mida pead tegema selleks, et jääda päästetuks?
Pidama lõpuni vastu.
Vaatame veel Luuka 21. peatükki. Luuka 21:19.
Jeesus räägib samast olukorrast.
"Oma vastupidavusega kannatustes te pärite oma hinge."
Ütleksin selgemalt, et vastupidamisega hoiate kinni oma hinge päästest.
Hind, mille peate maksma, et jääda päästetuks,
on vastupidavus. Kas oled selleks valmis?
Vaimsel tasemel olen. Pean tihti palvetama oma elu üle
meie Isa palve viimast osa. Kui ma näen, mis on tulekul,
palun: Ära saada meid kiusatusse, vaid päästa meid kõigest kurjast.
Ütlen: Jumal, Sina tead, kui palju ma suudan kannatada. Ma ei taha
Sind ega oma usku reeta. Ära saada mind kiusatusse,
olukorda, kus ma ei jää püsima. Päästa mind kõigest kurjast.
Tõlge: Sanna Pitko